cyanic-selkie/wikianc huggingface dataset:
Sanona
Decursus fluvii
In pagum Bernensem reversa Sanona apud vicum Villare Ostrangiae Aruram in altitudine 463 metrorum influit.
Lacus
Senonae sex lacus artificiales sunt:
Super lacum Grueriae in valle Iaun:
Friburgum
Super gulam Sanonae apud urbem Friburgum nonnulli pontes constructi sunt, e.g.:
6116 Still
Rerum orbitalium ratio epochae constitit. Qua epocha 6116 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Ricardus Swinburne
Ricardus (Anglice Richard G.) Swinburne (natus Smethvici in comitatu Staffordiensi Angliae die 26 Decembris 1934) est philosophus Britannicus et professor philosophiae in Universitate Oxoniensi emeritus. Qui argumenta philosophica pro exsistentia Dei quinquaginta annos vehementer suadet. Eius studia philosophica plerumque philosophiam religionis et philosophiam scientiae tractant.
Speyeria mormonia
Speyeria mormonia est papilio familiae Nymphalidarum, in America Septentrionali endemicus, a California septentrionali ad Columbiam Britannicam et Saskatchewan occidentale, Coloratum, et occidentalem Dacotam Meridionalem inventus.
Huic papilio sunt colores plerumque aurantii, distinctis lineis nigris et maculis in exemplare fractiflexo (modo dicto Francogallice et Anglice zigzag) in latere superiore. Margines alarum sunt obscurae cum circulis dilutioribus, tum obscuris formis lunatis. Maculae argenteae in flavescenti latere inferiore obtinent.
Latitudo alarum est a 38 ad 61 mm.
Larvae speciebus generis Violae vescuntur.
Stephanus Gerrard
Stephanus Georgius Gerrard (natus in Whiston die 30 Maii 1980) est pedilusor Britannicus. A multis annos cum turma FC Liverpool ludit, nam iam novem annos natus puerorum FC Liverpool gregem pertinebat. Nunc Gerrad etiam Turmae Nationalis Anglicae lusor est.
Échevannes (Clivus Aureus)
Échevannes est commune Francicum 223 incolarum (anno 2009) praefecturae Clivi Aurei in regione occidentali Burgundia.
Simon Proxenus
Simon Proxenus a Sudetis (natus Budvicii circa annum 1532; mortuus Pragae die 7 Decembris 1575) fuit scriptor ac poeta Bohemicus et magister Universitatis Pragensis, qui Latine scribebat.
Vita
Simon circa annum 1592 in vitam ingressus, cum adolevisset, eruditorum hominum disputationibus interfuit, praecipue Philippi Melanchtonis. Dato eruditionis suae specimine in album professorum Pragensium anno 1554 inscriptus laboribus suis atque lucubrationis, quas in litteris et artibus consumpsit, nobilitatis ornamenta et cognomen a Sudetis anno 1557 assecutus est. Dum Iulium Schlik apud Belgas et Francogallos litteris studentem comitatur, ipse etiam in iuris studiis non mediocriter processit, cui doctrinae postea usum adiunxit anno 1567 consiliarius ad appellationes a rege constitutus. Nec vero leve imperatori ac regi Rudolpho II operam praestitit, sed in electione regis Polonorum anno 1573 contionatus ostendit, quales laboris et diligentiae fructus mox percepturus fuisset, si modo longiorem vitam sortitus esset. Obiit Pragae anno 1575.
Praeter carmina typis impressa binos commentarios propria manu scriptos reliquit, quibus fontibus vitae ipsius cognito nititur.
Documenta trium regnorum
Sānguó zhì sive litteris Sinicis 三國志 (scilicet "Documenta trium regnorum") est opus historicum Sinarum de rebus gestis regnorum Cao Wei, Shu Han et Sun Wu quae inter annos 220 et 280 floruerunt. Saeculo III exeunte ex historiis singulorum regnorum a Chen Shou confectum esse dicitur. Fons fuerit operis mythistorici Sānguó yǎnyì saeculis XIII-XIV confecti.
Sanguo zhi, litteris 360 000 compositum, in tres libros divisum est qui ad regna singula pertinent. Liber primus (魏書 "liber Wei") triginta volumina comprehendit (quorum undevicesimum vitas Guan Lu aliorumque samanaeorum continet). Liber secundus (蜀書 "liber Shu") volumina quindecim, liber tertius (吳書 "liber Wu") volumina viginti.
Eruditus Pei Songzhi anno 429 libros Sanguo zhi commentario suo, e variis textibus hodie magna parte perditis extracto, magnopere auxit, additis autem interdum rebus dubiis vel incertis. Haec recensio aucta, titulo  "Documenta trium regnorum annotata", hodie in serie historiarum viginti quattuor dynasticarum recepta est.
Chanadinus Comes
Chanadinus, Csanád, Cenad, vel Sunad fuit primus comes Comitatus Chanadiensis in Regno Hungarico primis decadibus XI saeculi. Chanadinus superavit et occisit Achtum––Ohtum vel Ajtony quoque appellatum––qui regnaverat in regione quae nunc Banat appellatur. Comitatus ac Diocesis Chanadiensis, et civitatis Morisenae, dehinc Cenad, nomina de ipso, creata sunt.
Vita
Auctor absconsus Gestae Ungarorum saeculo XIII scriptae––quem auctorem Hungarici Anonymum nuncupant––narrat Chanadinum nepotem regis Stephani Hungariensis (1000–1038) fuisse, et patrem eius Dobucam nomen habuisse. Secundum Legendam Maiorem Sancti Gerardi, compositam de variis scripturis saeculis XIII et XIV, Chanadinus, "miles valde honoratus," domino Achto proderat. Idem miles "ceteros dignitate precellebat." Haec verba non solum attestantur dignitas Chanadini sed etiam denotant ordo intricatus societatis Achti. Mox dominus suus ipsum interficere, quia Chanadinum ab aliis accusatus est, voluit. Huius coniurationis causa, miles ad regem Stephanum cucurrit, ubi Chanadinum baptizatus est, ac datus ius ducendi exercitum regis. Hic error Achti omen infelix erat, atque exitium regni sui properavit.
Proelium
Accidit ut Achtum, qui habebat residentiam apud urbe Morisena iuxta flumen Morosium, usurparet "sibi potestatem super sales regis descendentes in Morosio." Achtum inveniri erat inimicum regis propterea quod potentia sua atque more adverso contra Sanctum Stephanum. Rex Hungariae, qui nepotem suum, Gyulam, antea exercitu superaverat, coepi certissime preparare subiugandum Achtum et Hungariam conmittendam.
Basilius II, imperator Graecorum et socius Achti, anno 1025 saeculi dura coelesti gaudio mutavit, ita Achtum factus est sine auxilio. Hungarici preparati sunt bello, et Chanadinum designaverunt ad ducendum exercitum dicens: "quis apcior [sic] inveniri potest Chanadino." Anno 1028 exercitus regis vici super exercitum Achti per secundam pugnam cum auxilio coelesti Sancti Georgii. Martyr voluit iurare militem validissimum Christi in somnio. Apparuit in forma leonis ad pedes et ait militi maesto: "Homo, quid dormis! Surge velociter, cane tuba, egredere in proelium et superabis tuum inimicum!" Milites intellexerunt ut signo Georgii vincent, et "laudaverunt Deum dicentes, Kyrie Eleison! Christe Eleison," et egressi sunt in pugnam. Mox exercitus Hungaricus vicit et Achtum mortuus est in pugna.
Legenda Lingua Excisa
Hac pugna facta, Chanadinus statui exigere monumentum aere perennius, et excidit linguam Achti ut hanc apportaret regi. Enim Gyula cum dolo apportavit caput Achti volens se presentare victor. Ad regem Stephanum, cum Gyula mendacium suum narraret, Chanadinus inquit: "si caput regi attulit, cur etiam linguam non apportavit?" Proinde Gyula "propter mendacium de curia domini regis ejectus est." Haec fabula belli notissima est.
Consecutiones
Praedictus rex uxorem castraque Achti cum omnibus appendiciis Chanadino dedit. Ipse comes comitatus factus est et provinciam deinde de seipso appellabant. Rex Stephanus statuit novam diocesem Sancto Gerardo episcopo.
Historia scribendi
Historia scribendi plerumque est evolutio linguae litteris aut aliis indicibus expressae ac huius progressus investigandi et describendi.
In historia modorum per quos systematum repraesentationis linguae modi graphicis factarum se in variis civilizationibus humanis evolverunt, pleniora systemata scribendi protoscriptura secuta sunt, systemata signorum ideographicorum et/vel mnemonicorum. Scriptura vera, in qua res in dicto linguistico contenta digeruntur ut alius lector exactum dictum scriptum mediocri subtilitatis gradu reconstruere potest, est progressus posterior. A protoscriptura distinguitur, quae grammatica vocabulorum et affixorum signa usitate evitat. Una ex primis expressionis scriptae formis notis est scriptura cuneiformis.
Meson J/psi
Meson J/psi, vel psion tantum, est particula subatomica, meson neutrius saporis, quod in quarco leporis antiquarcoque leporis consistit. Mesona statu ligato e quarco leporis antiquarcoque leporis nata plerumque charmonia appellantur. Meson J/psi est frequentissimum charmonii genus, propter eius versationem 1 et massam requiescentem minimum. Meson J/psi massam requiescentem 3.0969 GeV/c2, aliquantulum supra massam requiescentem ηc, quae 2.9836 GeV/c2 est, atque vitam mediam 7.2×10−21 secundorum habet. Cuius vita quidem est vita theoretica millies longior.
Ioannes Baro de Lutz
Ioannes Baro de (Theod. Johann Freiherr von Lutz (natus 4 Decembris 1826 oppido Münnerstadt (Bavaria), mortuus 3 Septembris 1890 oppido Niederpöcking'' (Bavaria)) vir publicus et iurisprudens Bavariae erat.
Iuventus et munus
Pater eius magister scholae elementaris erat. Ipse post scholam finitam de Lutz annis 1843 - 1848 Herbipolis iurisprudentiae studebat. Deinde referendarius fuit et anno 1850 secundam probationem accepit. Annis 1851 - 1854 iurisconsultus in cancellaria collegae laboravit. Ab anno 1854 Lutz minister publicus fuit et celeriter promotus est. Anno 1857 legatus Bavariae in collegio ad novam legem Theodiscam de commercii ferendum erat et annis 1858 - 1860 Hamburgi in collegio iuris marium secretarius fuit. Deinde Monachium rediit et in administerio iustitiae laboravit. Annis 1863 - 1867 secretarius regis consilii ministrorum fuit, primo Maximiliani II, deinde et Ludovici II.
Familia
Lutz ter uxorem duxit, annis 1852, 1867 atque 1887. E primo conubio filium et filiam, e secundo duos filios habuit.
Cursus honorum
Anno 1867 administer iustitiae Bavariae nominatus est et ad annum 1871 mansit. Anno 1869 et administer culturae factus est et contra papam Pium IX certavit, qui infallibilitatem suam declamaverat, quod haec sententia Lutz iura regni diminuit. 1871 et legatus Bavariae cum Borussia de Germania consocianda Versaliis agebat. Anno 1880 Ludovicus II eum praesidem ministrorum Bavariae fecit. Eodem anno nobilitatus et anno 1883 Baro factus est. Anno 1886 medicum ad regem Ludovicum misit, qui vesaniam regis animadverteret. Post mortem regis et Luitpoldus vicarius regis Bavariae eum praesidem ministrorum fecit. Anno 1890 Ictum accepit et 31 Maii magistratum relinquere coactus est.
Domarin
Domarin est commune Francicum 1'431 incolarum (anno 2012) praefecturae Isarae in regione orientali Rhodano et Alpibus (a die 1 Ianuarii 2016 Arvernia Rhodano et Alpibus).
Satyrium titus
Satyrium titus (Anglice coral hairstreak) est papilio familiae Lycaenidarum, in America Septentrionali endemicus.
Descriptio
Superius alarum latus est fumosus. Inferiori alae posterioris lateri est distinctus macularum aurantiarum ordo secundum marginem exteriorem, sed haec ala macula caerulea in plurimis theclinis visa caret.
Xenisthmus
Xenisthmus est genus piscium familiae Xenisthmidarum. Inter genus sunt species sequentes.
Satyrium titus
Habitatio
Hic papilio in locis brushy (Anglice), dumetis, agris obsitis, silvis apertis, et ripis fluminum habitat.
Oecologia
Inter plantas quibus larvae utuntur sunt Prunus americana, P. avium, et P. virginiana.
Adulti Asclepiadem tuberosam saepe visitant, sed etiam Apocyno, Ceanotho americano, et Eriogono umbellato utuntur.
Michael Carrick
Michael Carrick (natus in Wallsend die 28 Iulii 1981) est pedilusor Britannicus. Multos annos cum turma Tottenham Hotspur lusit. Nunc ad gregem Manchester United FC pertinet sed etiam Turmae Nationalis Anglicae lusor est.
4114 Jasnorzewska
4114 , olim designationibus 1982 QB1, 1970 SH, et 1978 SO2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Zdeňka Vávrová, astronomo apud Observatorium Kleť versato, repertus est.
Iosephus Cole
Iosephus Cole (Londinii accurate in regione urbana Islington die 8 Novembris 1981 natus) est pedilusor Britannicus. Multos annos cum turma West Ham United lusit. Nunc ad gregem FC Chelsea pertinet sed etiam Turmae Nationalis Anglicae lusor est.
Esbarres
Esbarres est commune Francicum 775 incolarum (anno 2009) praefecturae Clivi Aurei in regione occidentali Burgundia.
Chadidia Muazzez Sultan
Chadidia Muazzez Sultan vel Muazzez Sultan (Turcice aetatis Ottomanicae معزز سلطان, Hatice Muazzez Sultan) (nata Abchasiae anno 1629; mortua Constantinopoli anno 1687) fuit secunda uxor Ibraimi sultani Ottomanici et mater Ahmedi II sultani.
Vita
Magnum incendium in palatio antiquo anno 1687 ortum est, atque Muazzez servata est, sed paulo post obiit quia flammae eum exterruerant. Eius corpus apud Scutarium sepultum est. Eius gemmae fortunae aerarii Imperii Ottomanici factae sunt, deinde Behzad Kadın, Süğlün Kadın, et Sehsuvar Kadın, coniuges Suleimani II novi sultani, donatae sunt. Anno 1691, quattuor annos post Chadidiam mortuam, Ahmedus II sultanus factus est, qui gemmas matris ademit.
Cultura hodierna populo grata
Chadidia Muazzez Sultan est persona, ab actrice Firuze Gamze Aksu interpretata, in Muhteşem Yüzyıl: Kösem, serie televisifica Turcica.
Ripafractae
Ripafractae vel Ripafracta ac Librafratta (Italiane: Ripafratta) sunt vici Italiae et fractiones in Municipio Aquarum Pisanarum, in Provincia Pisana et in Tuscia Regione.
Castrum Leguli
Castrum Leguli, deinde Leolis (Italiane: Legoli) est vicus Italiae et fractio in Municipio Petiolensi, in Provincia Pisana, in Valle Herae et in Tuscia Regione. Incolae Castri Leguli Legulenses appellantur.
Glucocerebrosidasis
β-Glucocerebrosidasis vel brevius GCasis est enzymum 536 aminoacidorum, quod vinculas glycosidicas secat. Ita in lysosomatibus ex glycolipido glucosyloceramido formatur et ceramidum et glucosum. Cum glycolipida partes membranarum essentiales constituunt, functio enzymi huius est dissectio membranarum - quod habet magni momenti ut divisione cellulae ineunte (→mitosis) vel crescentia organismus ineunte.
Biochemia
Glucocerebrosidasis secat glucocerebrosidum in ceramidum et glucosum. Haec reactio chemica est pars catenae degradationis duorum gregrum sphingoglycolipidorum, gangliosidorum enim et globosidorum, intra lysosomata.
Membranae cellulae, sphingolipida, gangliosida, globosida
Cellulares membranae fines inter et intra cellulas constituunt. Trans membranas nutrimenta substantiaeque inutiles velut signa et electrica et chemica mittuntur. Elementa basalia sunt lipida, quae stratum membranae cellularium formant. Diversa lipida inveniuntur, inter ea sphingolipida. Sphingolipida ipsa dividuntur, ut in sphingoglycolipida cum capite polari unitatum carbohydratorum - cuius capitis in superficies et internas et externas locacata sunt. Sphingoglycolipida ipsa iterum in greges dividuntur: in glucocerebrosida, globosida, et gangliosida.
Essey
Essey est commune Francicum 198 incolarum (anno 2009) praefecturae Clivi Aurei in regione occidentali Burgundia.
Euchaita
Euchaita (graece τὰ Εὐχάϊτα sive Εὐχαΐτων) oppidum quoddam fuerunt in Ponto. Nicephorus Uranus locum proasteion designat. Nostris diebus vicus Turcicus qui partim in ruinis Euchaitorum situs est, nomen Beyözü portat et in provincia Çorum invenitur.
Historia
Hic Theodorus Tiro secundum legendam, quam Stephaus Taronetsi Armenus saeculo XI tradidit, draconem profligavit. Tunc Eusebiam convenit, quae ossa eius (qui anno 306 sive 310 martyrum laude coronatus est) condidit. Anno 400 iam fanum in sepulcro erectum est. In vita Chrysippi autem oppidum Amasiam fuisse fertur.
Athanasius I (imperator) locum ad urbem provomovit et sede episcopali corroboravit. Attamen temporum insequentium fontes historici silent usque tempus annorum inter 880 et 890 quibus Photius I (patriarcha Constantinopolitanus) Theodorum Santabarenum dilectum metropolitae dignitate extulit. Saeculo X exeunte imperator Ioannes I Tzimisces in situ ecclesiam Sancti Theodori construi iussit. Tunc nomen novum Theodoropoleos oppido datum est.
Theodoropolim visitaverunt viri docti, sancti, scriptores haud pauci, e.g. patriarchae Petrus Fullo (Antiochiae; 469–470, 475–477 et 484–488), Petrus III Mongus (Alexandriae; 477–489), Euphemius (489–495), Macedonius II (Constantinopoleos; 495–511), Eutychius (552–565), Alpius Stylites et Ioannes Moschus. Nonnulli ibi etiam in exsilio vixerunt.
Saeculo VII ineunte oratorium Sancti Theodori a Sassanidis barbare populatum est. Mahometani autem, cum ossa eius circumiecissent, terrae motu, luibus, daemonibus vexati sunt. Quae statim sistebant ossibus a sacerdote collectis. Christiani in oppido repetendo non potuerunt, quin aedificia omnia flammis consumerentur; reconstructio autem episcopo Eleutherio moderante facta est.
Bobruisca
Bobruisca (Albaruthenice Бабруйск/Babrujsk) est urbs regionis Mohiloviensis Rutheniae Albae. Incolarum 212 milia habuit anno 2020. Ad Beresinam flumen situm est.
Silene
Species selectae
Inter species sunt:
Bobruisca
Historia
Anno 1347 in epistola Iagaelonis ad Skirgelonem primo commemoratur. Castellum Bobruiscense tunc existebat. Anno 1584 Sigismundus III Bobruiscam oppidulum (miasteczko) fecit. Post divisionem Poloniae secundam anno 1793 Russica facta est. Arx Bobruiscae anno 1810 constructa est.
Caligula (papilio)
Caligula est genus papilionum familiae Saturniidarum, genus plerumque orientale, in India, Sinis, et Asia meridio-orientali endemicum.
Species
Ordine alphabetico digestae.
6119 Hjorth
6119 , olim designationibus 1986 XH et 1983 AP2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Paulo Jensen, astronomo apud Observatorium Brorfelde versato, repertus est.
Rerum orbitalium ratio epochae constitit. Qua epocha 6119 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Briareus
In mythologia Graeca Briareus (Graece Βριάρεως ) erat gigas ingenti vi, Urani et Gaeae filius. Ut fratres Gyas (vel Gyges) et Cottos quinquaginta capita et centum bracchia habebat. Quocirca tres fratres centimani (ἑκατόγχειροι) appellabantur.
Secundum Hesiodi Theogoniam pater eorum vim timens centimanos in Tartarum vinculis onustos deiecerat nec frater Cronos postquam Uranum castravit et rerum potitus est eos liberavit. Quocirca in Titanomachia, quamquam ipsi Titanum fratres erant, Gaea futura praesciente et nepoti nuntiante, a Iove liberati sunt et ob beneficium acceptum cum novis deis societatem inierunt atque eis victoriam dederunt. Titanes victi in Tartaro catenati a centimanis Iovi oboedientibus custodiuntur. Posidon vero filiam Cymopoleam Briareo in matrimonium gratus dedisse narratur qui inter novos deos locum accepit.
Aliam fabulam narrabat Iliasːquem dei Briareum appellant, homines vero Aegeon, Thetidem  succursui Iovi misisse cum ceteri dei Olympici seditionem facientes deorum hominumque regem vincire vellent. Nam Briareus viribus ipso patre validior habebatur. Qua de causa cum Briareum appropinquantem viderunt dei coniurati inceptum infectum reliquerunt. Unde primo carmine Achilles matrem Thetidem hortatur ut hoc vetus beneficium commemoret dum auxilium in Agamemnonis iniuriam apud Iovem sibi postulat.
Diversa traditio fuit fortasse e vetere carmine epico Titanomachia ducta quae Briareum sub Aegeonis nomine Titanum socium faciebat atque adversus Iovem pugnantem describebat, quam traditionem secuti sunt Vergilius et Ovidius.
Herculis columnas olim Briarei columnas vocatas esse testabatur Aristoteles.
Bernardus Menthonensis
Bernardus Menthonensis seu Augustae Praetoriae (natus Menthone Gebennensium circa annum 1020; Novariae mortuus anno 1081 aut 1086) fuit clericus Sabaudicus et sanctus Christianus. Clarus est quia hospitia aedificare fecit apud praesentes Portam Magni Sancti Bernardi et Portam Parvi Sancti Bernardi. Dies festus eius 15 Iunii celebratur.
Ioannes V (tzar Russiae)
Ioannes V (die 27 Augusti anno 1666 Moscuae natus et die 29 Ianuarii anno 1696 ibidem mortuus, fuit rex Russiae ab anno 1682 usque ad mortem.
Ioannes Alexii Clementissimi et Mariae Miloslavskaja filius fuit, Theodori III et Sophiae frater minor natu. Petrus autem Magnus Alexii filius ab uxore altera, Natalia Naryškina, fuit. Homo habebatur aeger et ad imperium minime idoneus, sed post mortem Theodori fratris multi viri potentes Moscuenses Naryškinis imperium cedere nolebant et post tumultus aliquos fratres duo, Ioannes quindecim annos natus et Petrus decennis, tzares declarati sunt in tutela Sophiae sororis, quae et regit. Anno 1689 Petrus Sophiam removit, sed Ioanni nihil mali fecit, nam Ioannes nunquam ad res publicas animum advertebat. Sex annis post mortuus est.
Anno 1684 Parasceuen Theodoris filiam Saltykovam nupsit. Quinque filias Ioannes et Parasceue habebant, quarum prima et secunda in infantia mortuae sunt, tertia Catharina Ioannis VI avia fuit, quarta Anna imperatrix facta est, quinta Parasceue Moscuae usque ad 36 annos vixit, Ioanni Eliae filio Dmitriev-Mamonov nupta.
Pidgeon Pagonis
Pidgeon Pagonis (cuius nativitas anno 1986 Sicagi erat) est activista iurorum intersexualium Americae; etiam scribit, pelliculas creat et consilia dat.
Infans intersexualis cum erat, sed educationem puellae ac operationes chirurgicas "correctionis" sexus suscipiebat. Solum in universitate intersexualitatem suam animadvertit.
Essarois
Essarois est commune Francicum 88 incolarum (anno 2009) praefecturae Clivi Aurei in regione occidentali Burgundia.
Satrapiae Imperii Achaemenidarum
Hic habes indicem Satrapiarum Imperii Achaemenidarum, scilicet imperii Persarum ab anno fere 539 usque ad 330 a.C.n..
Satrapiae principales
Infra sunt septem satrapiae principales sicut a Jacobs (2006) enumerantur:
Repartitio satrapiarum minorum
Infra sunt satrapiae minores regionesque autonomae, quae ad satrapias principales pertinuerunt, sicut a Jacobs (2006) enumerantur:
Thomae Wolsei effigies (pictor incognitus)
Thomae Wolsei effigies, illius scilicet Wolsei qui dominus Cancellarius meruit fuitque cardinalis et legatus Apostolicus, annis fere 1520-1529 a pictore incognito confecta est. Pictura hodie in Pinacotheca Effigierum Nationali Londinii ostentatur.
Kessai Note
Kessai Note (in insula Ailinglaplap natus die 7 Augusti 1950), parentibus Marsaliensibus sed avo Iaponensi e praefectura Niigata, est politicus qui anno 2000 ineunte primus plebum ad praesidium insularum Marsaliensium electus sit.
Alumnus est Universitas Papuae Novae Guineae; unde reditus oeconomus agrarius meruit apud Majuro. Anno autem 1977 a populo insulae nativae ad conventum constitutionalem insularum Marsaliensium electus est. Orator Parlamenti Marsaliensi electus est anno 1988. Praeses meruit a die 10 Ianuarii 2000 usque ad 14 Ianuarii 2008. A die 11 Ianuarii 2016 est minister rerum externarum patriae, praeside Casten Nemra.
4115 Peternorton
4115 , olim designationibus 1982 QS3, 1972 TX6, 1977 RK5, 1983 XJ, et 1987 PE agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Nicolao Stepanovich Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 4115 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Otho Ludwig
Otho vulgo Otto Ludwig (natus die 11 Februarii 1813 Eisfeldiae in Thuringia, mortuus die 25 Februarii 1865 Dresda) Germanicus scriptor fuit.
Vita
In angustiis oppiduli ambientibus adulescentiam egit; ingenia scriptorium musicumque primo autodidactice exercebat. Matre mortua ad commercialia destinatus est, a quibus abhorruit. Iam Eisfeldiae scaenam quandam popularem coluit atque melodrama ei componere temptavit. Quod tentamen haud infelix ducem Saxoniae-Mainingiae autem excitavit ut Othoni educationis superioris via patefieret. Itaque Ludwig Lipsiam appetivit ut musicae studeret magistro Felice Mendelssohn Bartholdy. Sed irritabilitas atque stomachus in clavicordio organoque canendo minime profuit; simul impetus in litteras pangendas praevalebat: tunc novellae primae et dramatum schemata fiebant. Dramatum istorum conservatum est illud, quo novella »Das Fräulein von Scudéry« Ernesti Theodori Amadei Hoffmann dramatice densavit. Illis diebus Ludwig consilium cepit de munere musici deponendo.
Litteris omnino vacans annos plures aut Eisfeldiam aut in vicum apud Misniam situm se contulit ubi tragoedias varias numquam editas et (anno 1850) traegoediam burgensem praetitulatam »Der Erbförster« (Lipsiae 1853) terminavit. Vigor atque viriditas dramatici, calor rarus et realismus immeditatus atque inaffectatus, vivacitas captans et argumentorum copia istius tragoediae rationem vix tragicam celabant.
In tragoedia autem historica »Die Makkabäer« (Lipsiae 1855) pathos idealismi inerat, quae nec coloribus nec scaturigine verborum egens psychologiam bonam heroicam edidit.
Ambitus novos insania interrupit. Item Ludwig theorias de litteris concinnare maluit, inter quas tantummodo studia »Shakespeare-Studien« (Lipsiae 1871) nota sunt; quamquam haec omnia eum a laboribus aliis retinebant aestheticas eius notiones cognoscere certe iuvat. Fragmenta dramatica multa (e.g. »Agnes Bernauer«, »Marino Faliero«, »Tiberius Gracchus«) testimonium perhibent de flamma scriptoris pristina quamquam nova maiora non iam terminabantur. Opera relicta edidit cum praefatione biographica dominus Heydrich anno 1874 Lipsiae.
Succinita
Succinita seu sucinum Balticum est sucinum flavum e resina petrificata arborum epocha Eocaena genitum, ad maris Baltici litora praecipue Polona, Lithuana, Regiomontana depositum. Olim per viam succineam usque ad populos Mediterraneos allatum est.
Rotuma (genus)
Rotuma est monotypicum piscium genus familiae Xenisthmidarum, cui sola species est Rotuma lewisi. In Oceano Pacifico meridioccidentali endemica est.
Haeterini
Haeterini sunt una ex minoribus tribubus papilionum subfamiliae Satyrinarum familiae Nymphalidarum.
Hoc in tribu sunt quinque genera:
Sigmundus Ehrmann
Cursus honorum
Ehrmann, qui ab anno 1970 sodalis factionis Socialis Democraticae est, anno 2002 primo legatus ad Dietam Foederalem Germaniae electus est atque ad hunc diem manet. Legatus praecipue rebus culturalibus operam dat. Annis 2004 - 2013 praeses suae factionis in urbe Meursia fuit. Tum valetudinis causa ab hoc magistratu se recessit.
Familia
Ehrmann uxorem duxit atque filiam habet.
6120 Anhalt
6120 , olim designationibus 1987 QR et 1969 TS agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Freimut Börngen, astronomo apud Observatorium Karl Schwarzschild versato, repertus est. Origo nominis est apud regionem Anhalto.
Olympe de Gouges
Olympe de Gouges (nomine natali Marie Gouze nata die 7 Maii 1748 Monte Albano et mortua die 3 Novembris 1793 Lutetiae) fuit scriptrix Francica quae iura mulierum et abrogationem servitutis postulavit. Dum Res novae Francicae fit et Declaratio de iuribus viribus civibusque creata est, Déclaration universelle des droits des femmes et citoyen (Latine: Declaratio universa de iuribus mulieribus civibusque) scripsit die 5 Septembris anno 1791. Tamen supplicium subiectur a Terroris Regimine anno 1793.
6120 Anhalt
Rerum orbitalium ratio epochae constitit. Qua epocha 6120 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Clostridium tetani
Clostridium tetani est bacterium anaerobium familiae Clostridiacearum, quod toxinum, originem tetani morbi producit. Ubique terrarum in humo et in faecibus equorum invenitur.
Brianus Kobilka
Brian Kent Kobilka (natus in Little Falls Minnesotae familia oriunda e Polonia die 30 Maii 1955) est physicus Americanus. Brian Kobilka anno 2012 studiorum de proteinis gratia Nobelianum Chemiae Praemium una cum Roberto Lefkowitz accepit studii receptorii proteino G copulatum.
Wallengrenia otho
Wallengrenia otho est papilio familiae Hesperiidarum, in America Septentrionali endemicus, a Texia orientali et Civitatibus Foederatis meridio-orientalibus ad meridiem per Indias Occidentales et Mediam Americam ad Argentinam. Singuli errantes in septentrionibus usque ad Missuriam mediam, Kentukiam septentrionalem, et Delavariam aliquando inveniuntur.
Latitudo alarum est a 24 ad 35 mm. Adulti ab Aprili ad Octobrem volare solent. Sunt binae generationes (aliquando partim tertia) in plurimo Americae Septentrionalis. Adulti in Florida paeninsulari et Texia meridiana omnem per annum vegeti sunt.
Larvae Stenotaphro secundato et speciebus generis Paspali vescuntur. Adulti nectar variorum florum sorbillant, inter quos flores Clethrae alnifoliae et generum Pontederiae et Prunellae.
Emídio Brasileiro
Emídio Silva Falcão Brasileiro (natus die 19 Februarii 1962 in urbe Irará provinciae Bahiae) est scriptor praecipue de rebus sexualibus Brasiliensis.
Iris Eberl
Iris Eberl (nata die 21 Iulii 1958 in Schrobenhausen Bavariae) magistra atque rerum politicarum perita Germanica factionis CSU est.
Munus
Eberl annis 1978 - 1985 apud Universitatem Ludovico-Maximilianeam Monacensem mathematicae et oeconomia studebat atque magistra scholarum facta est. Ab anno 1989 in Aichach apud gymnasium discipulos instituit.
Cursus honorum
Anno 1977 sodalis Unionis Iuvenilis facta est atque 1979 etiam ad CSU factionem accessit. Anno 2013 candidata factionis CSU ad Dietam Foederalem Germaniae erat neque autem electa est. Sed cum Petrus Gauweiler collega die 31 Martii 2015 se a Dieta Foederali recessit, Eberl die 10 Aprilis suffecta est.
Familia
Eberl marito nupsit atque duos liberos habet.
Robertus Lefkowitz
Robertus Lefkowitz (Urbe Novo Eboraco familia Iudaica die 15 Aprilis 1943 natus) est physicus Americanus. Anno 2012 studiorum de proteinis gratia Nobelianum Chemiae Praemium una cum Brian Kobilka accepit ratione studii receptorii proteino G copulati.
Alma mater sua est Universitas Columbiae.
Athanas
Athanas est genus squillarum crepitantium familiae Alpheidarum. Hae sunt parvae squillae, circa 2 centimetra longae. Feminis sunt chelae marum chelis minores.
Species
Genus has species continet:
Bibliographia
[[Categoria:Taxa 1814]
Maranonius
Maranonius (Hispanice Marañón) est magnum flumen Peruvianum, quod per regiones Ancatiensem et Vanucensem fluit. E fluminibus Nupe et Lauricocha confluentibus exoritur, et per Andes in plurimis angustiis (Hispanice pongo) fluit. Longitudinem circa 1600 chiliometrorum habet, et, cum flumine Ucaiali confluens, Amazonum fluvio initium dat.
Eleemosyna
Eleemosyna (Graece ἐλεημοσύνη, ab ἐλεήμων, "misericors") est stips pauperibus data, quae in nonnullis religionibus pars virtutis beneficentiae habetur.
Apud Iudaeos eleemosyna pars habetur sedaca (צדקה), quae significat iustitiam. Apud Musulmanos sunt notiones sadaqa, sive beneficientia voluntaris et zakat, sive eleemosyna obligatoria. Apud Christianos eleemosyna saepe reperitur in Novo Testamento. Scriptores Christiani ut Cyprianus et Clemens Alexandrinus multa de eleemosyna scripserunt.
Abrahamus Gorlaeus
Abrahamus Gorlaeus (vulgo Abraham van Goorle), natus Antverpiae anno 1549, mortuus Delphis Batavorum 11 octobris 1608, fuit studiosus rerum antiquarum collector, in primis numismatum Romanorum et gemmarum incisarum aut nonnumquam excisarum quas Romani antiqui anulis inserebant sigillandi gratia. Haec dactyliotheca mortuo Gorlaeo ab Anglorum rege Iacobo I empta est, qui filio Cambriae principi eam donavit. In Flandria natus in provincias foederatas et reformatas migrare maluit et anno 1595 Delfi consedit. Hac sententia utebatur quam in frontispiciis legimus ː "Virtus nobilitat".
Opera
Nonnulli aequales, inter quos Nicolaum Perescium nominare licet, Gorlaeo litterarum Latinarum imperitiam obiecerunt. Certe libri quos reliquit chalcographis pulcherrimis abundant, longis commentariis vero carent ː
De numismatistarum iudicio
Siquidem Dactyliotheca late divulgata est, Thesauro numismatum Romanorum fortuna contraria obvenit. Carolus Patinus qui anno 1663 auctiorem editionem Familiarum Romanarum Fulvii Ursini publicavit Gorlaeum ne memorabat quidem inter scriptores de re nummaria et tamquam novos et ineditos adhuc nummos quos ille ediderat ipse notabat. Paucorum numismatistarum qui Gorlaeum memorarunt iudicia severa fuere. Nam Ludovicus Savotus non operae pretium fuisse tam parvi momenti additamentum ad Ursinum arbitrabatur, quocum Carolus Patinus anno 1672 his verbis consentiebat ː "utinam eius momenti nummis tantum incubuisset quibus historia resarciri atque illustrari posset ." Anselmus Banduri anno 1718 in Bibliotheca nummaria paulo indulgentior erat sed commentariorum absentiam maxime desiderabat ː descriptiones continet nullis vel ad historiam vel ad nummorum typos observationibus intertextas. Etenim tum numismatum antiquorum pretium historica figurarum dignitate metiri oportere aetimabant.
4116 Elachi
4116 , olim designationibus 1982 SU, 1976 GA4, et 1989 EK1 agnitus, est asteroides systematis solaris nostri, asteroidibus Cinguli Principalis Interioris attributus. Astronomis terrestribus magnitudinem absolutam monstrat. Die  ab Alienora Francisco Helin, astronomo apud Observatorium Palomar versato, repertus est.
6121 Plachinda
6121 , olim designationibus 1987 RU3, 1977 UN1, et 1980 PU3 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Lyudmila Ivanovna Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 6121 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Particula subatomica
Particula subatomica in scientiis physicis est res atomo minor. Particulae subatomicae esse possunt particulae compositae, sicut neutron et proton, aut particulae elementariae, quae, apud theoriam canonicam, ex aliis particulis non constant. Quas particulas omnes eorumque modos interactionis inter se physica particularum et physica nuclearis investigant.
Notio particularum subatomicarum expolita est cum experimenta monstararent lucem agere sicut fluxus particularum (photonum appellatarum) et proprietates quasi undas exhibere posse. Quod vicissim notionem dualitatis undarum particularumque genuit ad particulas accommodandas quae gradu quanti, sicut ambo particulae et undae, se gerunt; unde hae particulae undicula, vocabula undam et particulam in portmanteau coniungens, aliquando appellantur.
Alia notio, principium incertitudinis, dicit mensuram nonnullarum ex eorum proprietatibus una computatis, sicut eorum positione momentoque eodem tempore, subtiliter fieri non posse. Ut experimenta probant, dualitas undarum particularumque non solum photonis, sed particulis massivioris, adhibentur.
Interactiones particularum in forma theoriae camporum quanticorum esse intelleguntur creatio et annihilatio quanti interactionum fundamentalium congruentium. Quod physicam particularum cum theoria camporum quanticorum miscet.
Subtili particulae definitioni, etiam ab eruditis particularum physicis positae, sunt descriptiones variae. Inter professionales particulae definitiones sunt:
Media socialia
Media socialia sunt situs interretiales qui informationes per communicationem inter amicos favent.
Silvae pluviales Amazoniae
Silvae pluviales Amazoniae, sive iungala Amazonica et Amazonia tantum, sunt maxima Terrae regio silva pluviali operta. Quae regio 7 000 000 chiliometrorum quadratorum comprehendit, quorum circa 5 500 000 km2 in ripis Amazonum fluvii omniumque eius affluentium silva pluvialis tropica semperviridis occupat. Amazonia novem civitatum partes attingit: Brasiliae, Peruviae, Columbiae, Venetiolae, Aequatoriae, Boliviae, Guianae, Surinamiae, Guianae Francicae.
Diversitas biologica silvarum Amazoniae maxima est: omnium specierum descriptarum animalium et plantarum, decima pars hic invenitur. Panthera onca, Caimanes, Eunectes murinus, Botropes, Loxosceles, Batoidea, Serrasalmi, Dendrobatidae species silvarum Amazoniae notiores sunt.
Melanitini
Melanitini (Anglice evening browns) sunt una ex minoribus tribubus papilionum subfamiliae Satyrinarum familiae Nymphalidarum.
Hoc in tribu sunt circa septem genera:
Fringillidae
Fringillidae sunt familiae avium magnitudine a parva ad mediam ordinis Passeriformium. Quibus sunt rostra pinguia et conica ad semina et nuces comedenda apta, et saepe pinnae clarissime coloratae. Pervariis habitationibus utuntur, ubi plerumque manent, non migrantes. Distributio geographica per omnem orbem terram extenditur, praeter Australiam et regiones polares. Familia plus quam ducentas species in quinquaginta genera digestas comprehendit, inter quae insigniter sunt subfamilia Carduelinarum et genera Acanthis, Crithagra, Euphonia, Serinus, Spinus.
Variae Fringillidae, insigniter Serini canariae domesticae, in Britanniarum Regno, Canada, et Civitatibus Foederatis in industria carbonis effossi saeculis a duodecivencimo ad vicensimum ad carbonii monoxidum detegendum adhibebantur. Quae ratio in Britanniarum Regno anno 1986 finem habuit.
Genera
Familiae Fringillidarum sunt 228 species in 50 genera et tris subfamilias digestae. Subfamiliae Carduelinarum sunt 18 aves Havaianae exstinctae et Carpodacus ferreorostris, etiam exstinctus.
Subfamilia Fringillinae Subfamilia Carduelinae Subfamilia Euphoniinae
Gareth Barry
Gareth Barry (natus in Hastings  die 23 Februarii 1981) est pedilusor Britannicus. Multos annos cum turma Aston Villa lusit. Ab anno 2009 ad gregem Manchester City pertinet sed etiam Turmae Nationalis Anglicae lusor est.
Regina regnans
Regina regnans est monarcha muliebris, gradu tituloque regi par, quae suo iure regnum regit; contra reginam coniugem, quae est uxor regis regnantis, et reginam regentem, quae monarcham immaturum custodit et pro tempore pro eo regit, num de iure cum aliis, potestate partita, aut de facto sola regens. Ea aliquando rex muliebris appellatur.
Historia
Monarchis muliebribus in Africa antiqua, Persia antiqua, et quibusdam culturis Asianis et Pacificis, atque in aliquot civitatibus Europaeis, datum est titulus regis vel eius paris, sicut pharao, cum sexus nihil ad munus pertineat, aut masculinam vocabuli formam in linguis quibus sunt genus grammaticum ad nomina describenda adhibetur. Exempli gratia, Irene Atheniensis, imperatrix Byzantina, se aliquando appellabat basileum (βασιλεύς), potius quam basilissam (βασίλισσα), et diadema Mariae Hungaricae nomine Regi Hungariae anno 1382 impositum est.
Inter Davidicos Regni Iudae monarchas, mentionem unius reginae regnantis fit, mulieris nomine Athaliah, sed Biblia Hebraica eam reginam quae regnum perperam occupavit appellat.
Nexus externi
Queen regnant
Matthaeus Upson
Matthaeus Upson (natus in Hartismere  die 18 Aprilis 1979) est pedilusor Britannicus. Multos annos cum turma Birmingham City lusit. Nunc ad gregem West Ham United pertinet sed etiam Turmae Nationalis Anglicae lusor est.
Xenisthmidae
Xenisthmidae sunt familia piscium ordinis Perciformium, in oceanis Indico et Pacifico endemicorum, ubi ei in scopulis habitant. Species sunt praedatoriae et hominibus aliquantulum minantur.
Species
Sunt novem species in sex genera digestae:
Radulphus Glomp
Radulphus / Ralph GLOMP (natus die 4 Ianuarii 1968 Raceburgi, Slesvicum-Holsatia) est Germanicus cantator, componista, scriptor fabularum theatralium et editor.
Munera
Cantilenis suis lingua Esperantica cantatis internationalem famam accepit. Apparet tamquam oblectator in tuta Germania in festis et sub diversissimis apparatibus, exempli gratia in delectaria emissione "Der Glomp kommt - Ein Schlagerhimmel voll (Dis)harmonie". Cantus musicae trivialis sunt, praesertim e lingua theodisca conversi. Anno 2000-o edita est anthologia musicalis cum tribus theodiscis et quinque esperanticis cantilenis; tres annos post duo collectiones omnino esperanticae in fora venerunt. Quarum altera exstat ex cantilenis nataliciis tantummodo.
Proper vocem suam plenam et typicam dominus Glomp interdum etiam invitatur ut sit locutor praeconiorum, rerum theatralium aut nuntiorum.
Ecclesia sancti Francisci de Paula in Catona
Ecclesia Sancti Francisci de Paula (Italice: Chiesa di San Franceso di Paola) est parvum templum civitatis Rhegii, in vico Catonae situm.
Historia
Erat hic iam saeculo decimo septimo (anno 1629) templum Conventûs Minimorum, sed praesens aedificium (post terraemotus annorum 1783 et 1908) ab anno 1928 reconstructum est..
Lingua terrae
Lingua terrae, vel brevius lingua , est terrae pars harenosa, tenuis et perlonga, inter mare et sinum (lacunam vel limenem) sita. Thiniis saepe operta est. Lingua terrae ut paeninsula vel promunturium longitudinis incredibilis describi potest vel etiam ut isthmus imperfectus (nam fretum per eum vel ad finem eius tamen exsistit).
Linguae terrae nonnullae
etc.
Linguae terrae a terra continente seiunctae
Interdum lingua terrae in mare eminens freto a litore principali seiuncta est (ut Dromos Achilleos vel Cephalonesos); tales linguae insulae nec paeninsulae sunt.
Iapura
Iapura (Lusitanice Japurá; Hispanice Yapurá) est magnum flumen in Columbia (ubi Caquetá nuncupatur) et Brasilia situm, 1930 chiliometra longum. In parte meridiana Iugi Medii oriens, per silvas pluviales Amazoniae sinuat, et in flumen Amazonum a laeva defluit. Eluvio verna a mense Martio ad Iulium fluvium sic implet, ut lacus faciat.
Ioannes Georgius Terry
Ioannes Georgius Terry ( Londinii accurate in regione urbana Barking  die 7 Decembris 1980 natus) est pedilusor Britannicus. A multis annis cum turma FC Chelsea ludit sed etiam Turmae Nationalis Anglicae lusor est.
Secundum intercalarium
Secundum intercalarium est secundum intercalationis quod additur ut universale tempus coordinatum (UTC) cum tempore solari (GMT) coordinetur.
Secundum additur quando observationes astronomicae hoc exigunt. Additur in fine diei 30 Iunii vel 31 Decembris sic, ut UTC non magis quam ±0,9 secundi a GMT digrediatur. secundum addendum declarat.
Muhammad Iqbal
Muḥammad Iqbāl (lingua Urdu محمد اقبال), plerumque Iqbāl tantum appellatus, fuit poeta, politicus et philosophus Islamicus in India Britannica. Natus est Sialkot in urbe provinciae Pengabi die 9 Novembris 1877; mortem obiit Lahorii in eadem provincia die 21 Aprilis 1938. Inter auctores principales litterarum Urdu enumeratus, carmina tam Persice quam Urdu atque opera de philosophia politica et religione maxima parte Anglice scripsit. Creationem Pakistaniae taliter inspiravit ut hodie spiritualis Pakistaniae pater nuncupatur.
Matre Mussulmana pia, patre sectae Sufi adhaerente, Muhammad Iqbal Sialkot et Lahorii in urbibus educatus est, eo aevo Indiae Britannicae, nunc provinciae Pengabi Pakistanensis subiectis. Collegium Missionis Scoticae in urbe nativa frequentavit, ubi litteras Persicas et Arabicas imbibit apud professorem. Mox in collegio Regiminis Lahorensi, discipulus professoris philosophiae Thomae Walker Arnold baccalaureatus est. Statim apud collegium Orientale in eadem urbe lector Arabicus factus, anno 1903 in collegio Regiminis lector philosophiae et oeconomiae factus est. Anno insequenti librum in lingua Urdu de scientia oeconomica edidit.
Anno 1905 Europam petivit. Collegium Trinitatis apud Cantabrigienses frequentavit, Georgius Gulielmus Fridericus HegelHegeliani discipulus. Ibi socium huius collegii litterarumque Persicarum lectorem et interpretem cognovit. Apud Hospitium Lincolniense Londinii causidicus acceptus est. Anno 1907 in universitate Ludovico-Maximilianea Monacensi gradum doctoris ascendit, dissertatione submissa quam mox Anglice sub titulo The Development of Metaphysics in Persia divulgari curavit. In Indiam reditus rursus philosophiam litterasque Anglicas apud collegium Regiminis Lahorense docuit.
Haut-du-Them-Château-Lambert
Haut-du-Them-Château-Lambert est commune Francicum 449 incolarum (anno 2010) praefecturae Araris Superioris in regione Libero Comitatu.
Lingua Neolatina
Lingua Neolatina seu lingua Latina moderna vocatur renascentia litterarum Latinarum in academicis et scientificis operibus ab anno 1500 adhibita. Terminorum scientificorum et technicorum copia, sicut taxonomia zoologica et botanica et vocabularium scientificum internationale longe lateque haurit ex vocabulario Neolatino, saepe vocabula classica et neoclassica composita. Lingua Neolatina creationem neologismorum in se comprehendit. Quam Latinitatem a motu Latinitatis vivae quoad gravitatem generatim discernunt.
Notio
Scientia attributum Neolatinus, -a, -um adhibet, ut illa Latini sermonis condicio et status describeretur, quae in Italia aetate renatarum litterarum et artium se evolvebat studio erga culturam classicam saeculis 14 et 15.
Lingua Latina, saltem eius usus initio, erat lingua internationalis in Europa catholica et protestanti, et in coloniis Europaearum potestatum. Mare Internum meridionaliter hanc aream terminavit; ad Orientem fines fuerunt Fennia, Balticum, Polonia et Imperium Austriacum.
Russia saeculo 17 linguae Latinae institutionem introduxit. Verumtamen lingua Latina in Europa orthodoxa momentum magnum non habuit eo quod potius linguae Slavonicae antiquae et Graecae eorum cultura propiores erant. Ut haec omittam, Michael Lomonosov quaedam sua opera Latine exaravit, Leonhardus Eulerus, sodalis Academiae Scientiarum Petropolitanae, magnam operum suorum partem Latine in lucem edidit.
Quamquam lingua Latina et Neolatina mortua esse dicitur, magna vocabularii eius pars in linguam Anglicam et numerosas linguas Germanicas recipiebatur. Ut tantum de lingua Anglica loquamur, sexaginta centesimae vocabularii Anglici reduci potest ad linguam Latinam, proinde permulti, qui Anglice tamquam lingua materna loquuntur, facile agnoscunt vocabula Neolatini originis, quia verba cognata saepissime usu veniunt.
Arteria labyrinthi
Arteria labyrinthi sive arteria auditiva interna est arteria, quae aurem internam sanguine arteriali providet.
Cursus a. ovaricae
Emittitur arteria plerumque ab arteria cerebelli inferiori anteriori (90%). Arteria labyrinthi non procul ab nervis faciali (VII) et vestibulocochleari (VIII) trans meatum acusticum internum ad aurem internam ducit. Diameter est circiter 0.2 mm.
Ragadiini
Ragadiini sunt una ex minoribus tribubus papilionum subfamiliae Satyrinarum familiae Nymphalidarum.
Hoc in tribu sunt tria genera:
Gy (Arar Superior)
Gy  est commune Francicum 1'048 incolarum (anno 2010) praefecturae Araris Superioris in regione Libero Comitatu.
Ledley King
Ledley King (Londinii accurate in regione urbana Bow  die 12 Octobris 1980 natus) est pedilusor Britannicus. Multos annos cum turma Tottenham Hotspur lusit, sed etiam Turmae Nationalis Anglicae lusor est.